Farcint la faixa: 07/01/2009 - 08/01/2009\nMargeners a Sant Guim de Freixenet...la capital dels ous\nAquest cap de setmana la vila de Sant Guim de Freixenet,és un municipi de la comarca de la Segarra. El nucli principal, anomenat igual que el municipi i antigament Sant Guim de l'Estació, sorgí al voltant de l'estació ferroviària, pertanyent a la línia Lleida-Manresa.\nSi la població és coneguda per alguna cosa en particular és per la celebració de la Fira de l'Ou a mitjans de juny.\nPerò és ara a principis d'agost que celebra la seva Festa Major 2009\nEl programa d'actes el podeu consultar a l'enllaç següent: Programa Festa Major Sant Guim 2009\nUn dels actes destacats de la festa serà l'actuació castellera\nDiumenge 2 d'agost\nA les 19.00h. Actuació dels Margeners de Guissona a la plaça del Dr. Perelló\nEls Margeners porten una trajectòria impressionant,una colla que si segueix el ritme actual pot donar sorpreses en castells de vuit abans que acabi l'any . En algunes de les actuacions que ha fet enguany s'ha destacat per portar a plaça castells "no habituals" com el 7d7 o la torre de sis per sota (seguint el camí dels Castellers de Sants amb la torre de set de la temporada anterior).\n7d7 dels Margeners a la Diada dels salats de Súria\n2d6 per sota dels Margeners de Guissona a la Farinera de Reus\nCa la Maria.\n973 55 60 43\n973 556 199\nEntrepans- Tapes - Plats Convinats\nTelèfon: 973 556 150\nBar- Restaurant - Pizzeria\n973 55 64 51\n973 55 64 80\na 15:59 0 comentaris Enllaços a aquest missatge\n1/2 vas de xerès sec\n1 pastilla de brou dissolta en un vas d'aigua\n2 preses de xocolata ratllada\nSalpebreu el pollastre i daureu-lo a la cassola amb una mica d'oli. Quan ja sigui ros, afegir les pastanagues i la ceba tallades a trossos mitjans. Deixar sofregir una mica i abocar-hi el xerès i el brou ,dues mandarines a grills i les dues preses de xocolata ratllada.\nDeixar coure a foc lent entre 35 i 45 minuts. Passat aquest temps reservar el pollastre i passar la salsa pel colador xinès. Tornar a posar la salsa i el pollastre a la cassola, posar-hi també les dues mandarines restants i deixar coure uns 10 minuts abans de servir (serviu-lo acompanyat d'un arròs pilaf).\n1 punta de vainilla o canyella\nun paquet de galetes Oreo\n1 gelat de iogurt\nPer començar, poseu en un cassó l'aigua, el sucre, la pela de taronja, la canyella i la carbassa tallada a daus i deixeu-ho coure tot junt durant 30 minuts.\nSeguidament, retireu la pela de taronja i la canyella i tritureu-ho tot amb el túrmix. A continuació, afegiu-hi les fulles de gelatina, ja remullades i escorregudes, i tritureu-ho una altra vegada amb el túrmix.\nTot seguit, emplateu la crema de carbassa, deixeu-la reposar durant 20 minuts a temperatura ambient i després deixeu-la refredar una estona més a la nevera.I ja per acabar, poseu les galetes picades a sobre la crema, feu una canó de gelat al costat i guarniu el plat amb la pela de la taronja tallada a la juliana.\na 12:09 0 comentaris Enllaços a aquest missatge\nEtiquetes de comentaris: receptes carbasses\nPericos de més de 30 Kg intentaran alçar castells a Cornellà\nAquest diumenge l'entitat esportiva resident fins ara a l'Estadi Olímpic Lluís Companys ,farà la cerimònia d'inauguració de la seva nova seu .Un estadi nou situat entre els termes municipals de Cornellà del Llobregat i El Prat del Llobregat.\nEl 21 de juny de 1997 es va jugar el darrer partit a l'estadi de Sarrià (darrera casa en propietat del club), que ha de ser venut per eixugar el gran deute que arrossega la societat, provocat per unes males gestions econòmiques i esportives dels equips directius, i en els terrenys s'enderroca l'històric estadi i s'hi construeixen habitatges.\nProjectes que acaben i d'altres que comencen....i així anar fent.\nUns dies després de la venda de Sarrià, Daniel Sánchez Llibre és escollit president de l'entitat. El club passa a jugar els seus partits a l'Estadi Olímpic de Montjuïc.\nDesprés d'11 anys de lloguer i 15 temporades després del seu darrer ascens de segona divisió ,l'entitat afronta una nova etapa.\nEls actes inclouran una exhibició castellera feta per aficionats d'aquest equip de futbol,que actuaran amb una camisa feta per a l'ocasió...la presència dels castellers serà tant a dins com a fora de l'estadi,on s'espera alçar castells de 7.\nDesprés el Liverpool F.C. jugarà el partit inaugural amb l'equip local.\nAquest "post" el poden publicar a "El Periódico" tranquil·lament...sense dir cap mentida,és pot tergiversar la informació i manipular-la per fer entendre allò que volem , que els pericos són uns "misèries"...\na 10:41 0 comentaris Enllaços a aquest missatge\nGuerres per un temps de crisis...Robert Capa i Gerda Taro\nFoto de Gerda Pohorylle i Endre Ernö Friedmann realitzada per Fred Stein\nEl proper diumenge 2 d'agost l'entrada és gratuïta...Guerra a la crisis!!!\nLa història d'aquesta parella de fotògrafs és molt curiosa,els seus noms verdaders eren Gerda Pohorylle i Endre Ernö Friedmann ,l'any 1934 ella i el seu company sentimental s'inventen la figura d'un reporter nord-americà anomenat Robert Capa per poder vendre les fotografies a un preu el triple de l'habitual.\nElla és convertia en Gerda Taro la secretaria del fotògraf americà i ell en el seu ajudant de rebel·lat. Creaven així una marca sota la qual venien fotos fetes algunes per ell i algunes per ella. Descoberta la "trampa" ell adopta el nom de Robert Capa definitivament. L'estreta relació sentimental i professional fa que sigui molt complicat assegurar l'autoria de certs materials,ja que signaven sota el nom de "reportatge CAPA&TARO"...\nFuncionaven com una agència de notícies,com la que fundaria Robert Capa anys després la mitica MAGNUM. Una veritable història d'amor entre trinxeres i carrets fotogràfics.\nAquests dies em pogut veure i llegir com cert "periodista" -em refereixo a la crònica de Les Santes publicada a "El Periódico" - ens ensenyava una de les cares més fosques d'aquesta professió ; informació poc veraç, sense contrastar, sensacionalista ,tergiversadora de la realitat,etc... fent cas a aquella cita de la premsa groga "no deixis que la realitat t'espatlli una bona notícia".\nContra aquesta manera de manipular la informació per aconseguir transmetre allò que volem,sense que ens puguin dir que som uns mentiders ens hem de rebel·lar sempre...però sense carregar contra tots els periodistes en bloc,hi ha que fan la seva feina amb dignitat i no és mereixen estar dins del mateix sac.\nFins i tot mestres com Robert Capa i Gerda Taro s'han vist implicats en revisions de la seva obra,com la famosa foto de "mort d'un milicià" que il·lustra el cartell de l'exposició,doncs sembla ser que estudis recents situen la foto lluny del front de combat,el que semblaria ser una instantània seria doncs un muntatge.\nHi ha exemples al llarg de la història d'això que diem,aneu a veure una exposició molt interessant que des de fa ja unes quantes setmanes la tenim al MNAC (Museu Nacional d'Art de Catalunya) sobre el fotoperiodisme de guerra i dos de les seves grans figures : Robert Capa i Gerda Taro. Segur que no us decebrà.\nAixò és la guerra,Robert Capa en acció\nDel 7 de juliol al 27 de setembre al MNAC Palau Nacional. Parc de Montjuic 08038 Barcelona\nHoraris : De dimarts a dissabte : de 10.00 a 19.00 Diumenges i festius : de 10.00 a 14.30 Dilluns tancat tret dels festius\nIMPORTANT: ENTRADA GRATUÏTA A LES EXPOSICIONS TEMPORALS EL PRIMER DIUMENGE DE CADA MES\nEl Museu Nacional d'Art de Catalunya amb coproducció amb el L'International Center of Photografy de Nova York presenta l'exposició "Això és la Guerra,Robert Capa en acció",que reuneix més de dues-centes fotografies que va realitzar Robert Capa en els conflictes que va cobrir com a reporter de guerra durant al anys 30 i 40,i que el van convertir en un dels fotògrafs més destacats del segle XX.Després de la seva estada al MNAC la mostra ,que s'ha pogut veure a Nova York, Londres i Milà ,es clausurarà a Rotterdam.\nSi voleu més informació de l'exposició ho podeu consultar al dossier de premsa que facilita el propi museu : Exposició temporal Robert Capa (en pdf)\nJuntament amb l'obra de Robert Capa podrem veure la primera exposició retrospectiva de l'obra de Gerda Taro,pionera del fotoperiodisme de guerra.La mostra reuneix un centenar de fotografies que mostren la sensibilitat de Gerda Taro per a captar la cara humana del conflicte bèl·lic tant a la rereguarda ,com a la línia del front ,com a a les trinxeres al costat dels soldats.\nGerda Taro va ser la companya sentimental de Robert Capa, van recórrer junts molts dels escenaris de la guerra civil.\nGerda Taro va morir a El Escorial el 26 de juliol de 1937 esclafada per un tanc a la batalla de Brunete,al tornar del front.\nMalauradament no és fins als anys 80 que es comença a valorar i reivindicar el seu treball excepcional com a fotògrafa compromesa.Fins llavors sempre s'ha parlat d'ella com la companya de Robert Capa.\nPer saber més coses d'aquesta dona tant interessant podeu consultar el dossier de premsa que facilita el museu : Gerda Taro (en pdf)\na 8:27 0 comentaris Enllaços a aquest missatge\nFotos Diada Festa Major de Salt i assaig previ dels Marrecs\nEl cap de setmana passat va tenir lloc la diada castellera de la Festa Major de Salt 2009 amb la participació dels Castellers de Sabadell ,Xerrics d'Olot i els Marrecs de Salt. El divendres abans ,al darrer assaig dels saltencs abans de la diada,varen poder fer proves molt bones del 4d8...però li ha faltat una mica més d'assaig per dur-lo a plaça. L'encaix dels segons amb la pinya ,col·locar dosos i la canalla més d'un cop ,etc. Però el castell hi és ,les proves de 4d7 net van anar perfectes i si és cert que algunba altra colla amb menys rodatge potser ja el duria a plaça , la feina de la tècnica d'enguany és anar pas a pas ... la diada de Plaça del Vi promet i molt,si les coses no es torcen i la feina va al ritme d'aquesta primera mitat de temporada.\nA plaça el diumenge van repetir la millor actuació feta fins ara pels de la camisa blau-Ter ; 5d7 ,2d7 i 3d7 per sota amb 2 pilars de 5 de cloenda.\nGràcies a les tres últimes actuacions,els Marrecs han pujat de la 17ena a la 13ena posició del rànquing del Webcasteller.\nMarrecs de Salt : p4c, 5d7, torre de 7, 3d7ps i 2 p5\nCastellers de Sabadell : p4c, torre de 6, 3d7, 4d7carregat, 2 p4\nEls castellers de Sabadell varen ensopegar amb el 4d7, a la descarregada el castell va cedir però sense cap conseqüència greu pels castellers.\nXerrics d’Olot : p4c, torre de 6, 3d6a, 4d6 i p5\nEls olotins ja estan a la recta final de la diada més important del seu calendari,les Festes del Tura,on esperem que puguin fer castells de 7.\nÀlbum de fotos assaig abans de la Diada de Festa Major de Salt 2009\nFotos de Carles Guillamón\nÀlbum de fotos Diada castellera Festa Major de Salt 2009\nFotos de Pere Messeguer\nTambé la diada ha sortit en diferents mitjans de comunicació , aqui teniu el programa "Va de Castells" , amb un reportatge sobre els Marrecs de Salt\na 10:11 0 comentaris Enllaços a aquest missatge\nFesta Major de Vilanova i la Geltrú...Bordegassos a pel 8 !!!\nAquest cap de setmana la capital del Garraf celebrarà la seva Festa Major,Vilanova i la Geltrú serà el centre d'una bona quantitat d'actes de tota mena...concerts ,tradicionals,gastronòmics,etc.\nUna bona oportunitat per acostar-se a a aquesta vila marinera i gaudir de les seves platges ,de la seva gent. i de la seva gastronomia...\nPer veure tot el programa de Festa Major : PROGRAMA FESTA MAJOR VILANOVA I LA GELTRÚ 2009\nLa colla castellera local dels Bordegassos de Vilanova actuaran al llarg de la Festa Major en diferents ocasions,però la Diada gran de Festa Major serà :\nDissabte 1 d'agost\nA les 19:30 a la Plaça de la Vila de Vilanova i la Geltrú\nBordegassos de Vilanova , Castellers de Vilafranca i Joves Xiquets de Valls\nEn aquesta diada els Bordegassos volen alçar castells de vuit pisos, les proves i assajos de 3d8,2d7 i 3d7 per sota estan a punt de dur-los a plaça. Una molt bona notícia per aquesta gran colla,que té en els castells de 9 el seu sostre.\nA les 22.00 h. Sopar de gala Festa Major\n(Disco Jangarfalta grup). Cal comprar tiquet amb antelació (25 €).Plaça Mercat.\nHO ORGANITZA: Restaurant Ca la Maria\nA les 19.00 h. Cercavila dels Falcons de Vilanova i dels Falcons del Riberal. Vegeu-ne el recorregut al mapa.\nTot seguit, actuació dels Falcons a la Plaça de la Vila\nORGANITZA: Falcons de Vilanova\nVígilia de Festa Major\nA les 19.00 Cercavila i actuació a la Plaça de la Vila\nAl migdia a la Plaça de la Vila\nUna referència gastronòmica:\nEspai Gastronòmic de la Festa Major\nDies 31 de Juliol , 1 i 2 d’Agost\nPlaça dels Cotxes a partir de les 19.30h\nPodreu degustar els millors productes de la comarca i una gran selecció de Vins del Garraf\nHi participen: Espai de la Carme, Simpàtic, selecció de Vins del Garraf\nLa participació dels Bordegassos en la vida social de Vilanova és un fet evident des de fa bastants anys,en el cartell d'enguany i en la presentació del mateix:\nI aquí us deixem els vídeos promocionals dels Bordegassos , amb la campanya "Que Surti ... de l'Armari !!!" referida a la camisa groc-terrós ... tant aprop de Sitges,alguna cosa s'empalta ...ja,ja,ja.\na 8:34 0 comentaris Enllaços a aquest missatge\nFotos actuació Sagals d'Osona a la Festa Major de Sant Miquel de Balenyà 2009\nEls Sagals d'Osona van tancar la primera mitat de la temporada amb l'actuació a la Festa Major de Sant Miquel de Balenyà el dissabte 25 a la tarda. Una diada tranquil·la on es va poder veure un castell de 7 - el 3d7 - i la resta de construccions de la gamma alta de sis - la torre de 6 i un 3d6 per sota - fets amb solvència,malgrat l'escassetat de camises carbasses. A la ronda de pilars,2 pilars de 4 per entrar a plaça i un pilar de 5 de cloenda.\nLa colla osonenca tanca aquesta primera part de la temporada amb els objectius complerts,les construccions de gamma alta de set pisos i el primer 4d8 carregat per Festa Major de Vic.Malgrat que als assajos el castell estava molt més segur,els nervis de plaça i de ser el primer de l'any varen impedir que es descarregués amb més tranquil·litat. Especial referència al 3d7 per sota descarregat en 5 ocasions fins ara,que ha esdevingut el castell "bandera" de la colla carbassa.\nÀlbum de fotos diada de Sant Miquel de Balenyà 2009\nAra toquen doncs unes merescudes vacances pels de la camisa carbassa fins a finals d'agost,quan retornaran als assajos per preparar les diades més importants que queden al calendari : Festes del Tura a Olot ,Trobada de Colles de l'Eix a Vic, Diada de colla a Centelles, Festes de Sarrià i Les Corts a Barcelona ,Diada del local del Minyons a Terrassa...etc.\nLes perspectives dels carbasses són de poder acabar la temporada descarregant castells de vuit i poden recuperar una diada "clàssica de vuit" amb el 4d8,3d8 i la torre de 7 , tot i que alguna sorpresa a nivell de pilars també podria estar al seu abast.\nCal tenir pressent que enguany no és any de concurs casteller i això fa que les colles tampoc "apretin" tant el ritme.\nContinuaran amb les campanyes de captació de nous membres de la colla i de promoció del fet casteller a Osona com la dels assajos a fa Plaça que han dut a terme aquestes darreres setmanes a la Plaça major de Vic i mirant de portar l'experiència a la resta del territori osonenc on des de fa ja 12 anys en són la colla referent , no tant sols pels pobles i municipis de la comarca sinó per la resta del món casteller.\nUna Comarca, una Colla , Una Camisa .Una Plaça\na 7:59 0 comentaris Enllaços a aquest missatge\nEl passat diumenge 26 de juliol , diada de Santa Anna i Sant Joaquim ,va començar molt aviat...a dos quarts de cinc de la matinada!!!,aixó si,el motiu val la pena : el correfoc de Festa Major dels Diables d'en Pere Botero de Salt.\nAquest any celebren el seu 20è aniversari, moltes felicitats per endavant !!!\nEls correfocs a diferència dels castells no queden be a la tele per un motiu bàsic , no es pot retransmetre l'olor de la pólvora.\nLa barreja de la música amb els instrument de percussió ,la imatge del foc i les guspires , el fet de ser bàsicament nocturns i l'olor de pólvora els fan tant especials, si t'agrade el foc no pots deixar d'acostar-te a un diable en un correfoc d'una manera inconscient...els peus et porten cap a les forques i carretilles sense ni adonar-te.\nFotogràficament són un espectacle impressionant , d'una estètica brutal i d'una experiència pel qui fa les fotos molt particular. Ara que ja fa temps que no ho faig,els correfocs ,s'assemblen molt a fer fotos de "Kale borroka" però amb subvenció municipal i la policia obrint-te pas...\nÀlbum de fotos Correfoc Festa Major de Salt 2009\na 22:53 0 comentaris Enllaços a aquest missatge\nAhir diumenge va tenir lloc la diada castellera de Les Santes 2009 a Mataró,a la plaça de Santa Anna van actuar els Castellers de Vilafranca,la Jove Xiquets de Tarragona i els Capgrossos de Mataró. De cròniques de la diada de ben segur que ja n'haureu escoltat i llegit moltes, aquí us deixo alguns enllaços a mitjans de comunicació :\nLes Santes tornen a castigar els verds\n32 ferits en la jornada castellera de Mataró Aquesta crònica sembla més aviat un "parte de guerra" que l'explicació de la diada en si. Sense dir cap mentida les coses poden agafar un aire molt dramàtic segons com ho expliquem. Seria d'agrair la mateixa escala de valors envers altres festes i activitats...tot i que si que és cert que la d'ahir va ser una diada amb molta "llenya" i alguna de les caigudes va ser gens habitual.\nSantes poc esplèndides\nEl Diari de Tarragona.com\nLes Santes són tres de nou\nEl 3 de vuit.cat\nEls Castellers de Vilafranca tornen a topar amb la torre de nou a Mataró Aquesta crònica apunta el fet que el 4d8 amb agulla dels mataronins podria no ser vàlid,segons les normes del concurs...\n3Rondes - Catalunya informació\nPodcast del programa del diumenge 26 de juliol\nEscolliu la crònica que més voleu i/o que més us agradi ,sempre podem explicar les coses com creiem que ens deixaran millor. Però personalment crec que els verds tindran feina per recuperar-se d'aquesta diada,no per les caigudes sinó per la sotragada en la confiança de la colla. Feia temps que no es veia a membres de la colla vilafranquina dubtant en públic de les decisions de la seva tècnica,per no dir "rajant" directament...no estan acostumats a caure,i el 3d9 els hi estar portant més problemes dels que suposaria per el seu nivell i potencial. Si volen descarregar el 3d10 per Sant Fèlix lo d'ahir els allunya molt dels objectius...\nLa caiguda de la torre de 9 no té que generar motius de dubte,és un gamma extra,fora de la seva plaça i amb un nombre de camises verdes a la soca potser molt just ,per no dir escàs...l'any passat ja els hi va caure també,però Vilafranca va provar de ser els primers a fer un gamma extra i se'l van abrigar...és l'aposta dels que s'arrisquen. Però lo del 3d9 és diferent , genera molts dubtes i problemes en un castell que no hauria de ser cap maldecap...malgrat que és un 3d9 i mereix tots els respectes.Però caure d'un 3d9 i acabar tocant el terra no l'hi agrada a ningú...sobretot a la pobre dona de públic davant meu que va acabar sota un piló de lagartos,per sort amb conseqüències lleus.\nCapgrossos va voler ser conservador amb el 4d9f i no el tornar a tirar,però amb el pilar de set varen ensopegar i fort. Els mataronins actuant a casa seva potser haurien hagut d'arriscar més...hi havia castellers blau mari "emprenyats" per no tirar el 4d9f , cada colla és un món. Els "lagartos" queixant-se que s'abriguen mases castells perquè s'arrisca massa i els capgrossos que no arrisquen prou.\nEls que van sortir amb la moral reforçada de plaça van ser els de la Jove de Tarragona ,el primer 3d9f lluny de casa .Malgrat la caiguda van fer un 5d8 molt clavat i un 4d8 per acabar ,vist com havia anat el dia,tampoc calia fer res més.\nA la ronda de pilars el vano de 5 de Vilafranca va deixar veure que les trompades van passar una factura molt important."Passan baixos" a Cal Figarot\nÀlbum de fotos diada castellera Festa major Mataró Les Santes 2009\na 14:48 0 comentaris Enllaços a aquest missatge\nLa Mercè Mañach Prujà ens va deixar el passat dimecres,per a la majoria aquest nom segur que no us diu res...un final desenllaç per una dona de 85 anys després d'una llarga malaltia que malgrat inevitable no deixa de ser colpidor ... un cas més dels molts que passen cada dia.\nPerò si sou castellers de fa alguns anys segur que la "ratafia dels Marrecs de Salt" si que us sona més,sobretot si l'heu tastat alguna vegada.\nEn Jaume Prujà -fill de la Mercè i en Joan ,garrotxins de Besalú capital de la Ratafia- ha ocupat durant molts anys càrrecs a la junta dels Marrecs, president, tresorer, encarregat del calendari de sortides...etc.\nPer molts castellers quan compartíem places i sobretaula amb els Marrecs una de les coses que demanàvem era si en Jaume (i sort de la Montse que li feia memòria!!!) havia portat la “Ratafia de la mama”, sobretot que no faltes !!!.\nAmb en Jaume ens coneixem des de fa 12 anys -quan varem néixer els Sagals d'Osona -i varem tirar endavant el projecte de Colles de l'Eix entre les dues colles junt amb Lleida i Manresa. De bon principi van tenir molt bones relacions,de fet molta gent es creia que érem germans i per curiositats de la vida varem acabar sent cunyats,malgrat que ara tornem a ser tant sols “germans”.\nUna vegada a casa la seva mare a Besalú ella ens va confondre i tot!!! i quan la mare té dubtes, la cosa és seria!!!\nLa Mercè era també una gran cuinera,però sobretot una mestra ratafiaire excepcional. Va guanyar dues vegades el concurs de Besalú ,l'any 1997 i el 2002,que no és poca cosa...i cada any procurava aconseguir les plantes i herbes necessàries per fer la seva ratafia ella mateixa,ens deia que hi havia quasi una quarantena a la seva recepta,malgrat no t'acabava d'explicar mai quines en concret ni la proporció ,això era secret!!! Ni tant sols l'hi explicava a n'en Russet d'Olot (de Ratafia Russet) que el·labora la ratafia guanyadora del concurs de Besalú per vendre-la l'any següent a la Fira !!!\n- Que s'ha cregut aquest ! ,que ara li ensenyaré com es fa ? - recordo el comentari que va deixar anar quan va guanyar per segona vegada el concurs de Besalú i li van dir que hauria d'anar a Olot a explicar la recepta a en Russet.\nLa Ratafia té un procés d'el·laboració artesanal,cada mestre ratafiaire aporta els seus coneixements i experiències que va acumulant any rera any. Quan parlen "d'un grapat" ,"un polsim" d'aquesta herba o d'aquesta planta,o quan varien les mides segons veuen si les plantes han canviat degut a l'any (més o menys pluges,més o menys freds,més o menys aromàtiques ,etc)...això no té base científica mesurable,depèn de l'ull del mestre o la mestra ratafiaire acumulats al llarg dels anys.\nLa Mercè s'ha endut aquesta saviesa popular amb ella,podem recuperar la recepte però la “ma” de la mare d'en Jaume no...el secret de l'artista,s'en va quan tanquen la llum.\nPer molts castellers era una bona excusa per acostar-nos a la taula dels Marrecs, varem poder compartir i gaudir la feina artesanal i les hores dedicades de la Mercè sense saber-ne ni tant sols el seu nom,tant sols buscàvem el deliciós beuratge de “la ratafia de la mare d'en Jaume” o “la ratafia de Marrecs”...\nAquesta setmana hem conegut la noticia que proposaran els castells com a patrimoni immaterial de la humanitat a l'UNESCO...de ben segur que s'ho mereixen.Els castells són una tradició conservada per la tossuderia i la voluntat de gent durant anys,per tot allò que representen i aporten a la societat.\nLa Mercè és un exemple de totes aquelles persones que mantenen uns coneixements tradicionals de la nostra cultura ,senzills i populars, com pot ser fer licors casolans com la ratafia.\nEm perdut un pou de saviesa ratafiaire amb la marxa de la Mercè.No tornarem a tastar els seus macerats...però amb la seva ratafia varem aprendre a donar valor a un licor de casa nostra,fet amb tota la saviesa de les àvies per que el seu fill el pogués compartir amb els seus amics i ,de rebot,amb molts castellers.\nUna abraçada ben forta Jaume,i també per les seves netes Corali i Alba..un peto ben fort.\na 17:13 1 comentaris Enllaços a aquest missatge\nMés material de la sortida Motard ... fotos i vídeo\nAnem recollint més material de la diada motera del passat cap de setmana a Vic, aquí teniu uns àlbums més :\nÁlbum sortida motard per Osona , fotos Lurdes López\nAquí teniu un vídeo fet per "Misaka 131" de MotoTurisme Catalunya\na 22:37 0 comentaris Enllaços a aquest missatge\nFesta major de Salt: 20 anys de Diables d'en Pere Botero i castells amb Marrecs\nAquesta setmana la vila gironina de Salt esta de festa gran,la Festa major 2009.\nAquest municipi amb una forta personalitat i una gran vida associativa celebra un reguitzell d'actes important,totes (o quasi totes..) les entitats del poble celebren algun esdeveniment. I si no són les entitats,són els veïns amb els sopars de carrer amenitzats amb balls fins a la matinada...un espectacle.\nPodeu consultar l'enllaç del programa:\nProgramació Festa major de Salt 2009\nHi podeu trobar de tot,per a totts els gustos i opinions, però enguany hi ha una entitat que mereix un reconeixement especial, la colla de Diables d'en Pere Botero de Salt,celebraran els seu 20è aniversari, 20 anys són molts per qualsevol entitat,però per una colla de diables on la majoria de membres són jovent vol dir que han sabut adaptar-se e incoorporar noves peces.\nEl correfoc de Festa Major de Salt és un dels més espectaculars del país (sense cap mena de dubte!!!) per molts motius : quantitat de colles i diables,quantitat de foc, l'horari (el més matiner doncs comença a 2 quarts de cinc de la matinada fins les 6 del mati amb el ball del pijama i la festa de l'escuma...no us ho podeu perdre!!!), recorregut pel barri vell,etc...\nA les 8 del vespre PRESENTACIÓ DEL XXè ANIVERSARI dels DIABLES D’EN PERE BOTERO, al saló de plens de l’Ajuntament de Salt. Presentació pública de l’aniversari de l’entitat i de les activitats previstes durant l’any. Organitzen Diables d’en Pere Botero.\nA 2/4 de 7 de la tarda, RUA DE BANDES DE PERCUSSIÓ en el marc del 20è aniversari de DIABLES D’EN PERE BOTERO i la participació de les bandes Diables d’en Pere Botero (Salt),\nGuillables (St. Hilari), Puig d’Afrou (La Cellera),Gàrgoles de Foc (Banyoles), els Dracs (La Bisbal) i Xirois (Girona).\nRecorregut amb sortida del parc Monar, carrers Ausiàs March, Major, Francesc Macià, Àngel Guimerà i plaça 11 de Setembre.\nA 2/4 de 5 de la matinada, CORREFOC a càrrec d’ELS DIABLES D’EN PERE BOTERO, amb la col·laboració de les colles de diables Les Gàrgoles de Foc (Banyoles), Els Ducs de Foc(Torroella de Montgrí) i Els Diables de l’Albera (la Jonquera).\nRecorregut amb sortida de l’Era de Cal Cigarro en direcció al carrers Pere Coll i Guitó, Major, plaça Verdaguer, carrers Processó, St. Jaume, plaça St. Jaume, carrer Llarg i fins a la plaça\nde la Vila. Organitza Els Diables d’en Pere Botero en el marc del seu 20è aniversari.\nA les 6 de la tarda, ACTUACIÓ CASTELLERA amb els MARRECS DE SALT, els CASTELLERS DE SABADELL i els XERRICS D’OLOT a la plaça Lluís Companys (davant de l’Ajuntament). Organitza Colla Castellera Marrecs de Salt.\nLes darreres actuacions dels castellers blau-Ter han deixat molt bones sensacions a la colla,amb un 3d7 per sota descarregat ja dues vegades i la primera torre de 7 descarregada el passat diumenge afronten la diada de festa major amb molt bones expectatives... potser el primer intent de 8?\nRECOMANACIÓ IMPORTANT: DISSABTE A LA NIT HI HAURÀ CONCERT DE BARRICADA A L'ERA DE CAL CIGARRO (GRATUÏT),PER SOPAR PODEU ANAR A BARRAQUES A FER UN ENTREPÀ,PINTXOS,ETC (MENGEU QUE LA NIT SERÀ LLARGA...) EMPALMEU AMB EL CORREFOC...AL COTXE PORTEU EL BANYADOR I LES TOVALLOLES I ACABADA LA FESTA DE L'ESCUMA CAP A LES 10 DEL MATI A LA PISCINA (AL COSTAT DE LES BARRAQUES...QUE MÉS ES POT DEMANAR) I US PODREU DUTXAR,DORMIR I RELAXAR-VOS FINS LA TARDA PER VEURE ELS CASTELLS... EL PREU DE LA PISCINA ÉS DE 5€ aprox.\nPer anar fent memòria de la temporada passada,aquí teniu les fotos de la darrera Festa Major 2008 :\nÀlbum de fotos de la Festa Major de Salt 2008,Pregó i Castells\nI com no...les fotos del darrer CORREFOC DELS DIABLES D'EN PERE BOTERO PER LA FESTA MAJOR 2008\nEl foc és el camí,la llum l'horitzó\nSi us agraden els correfocs,la pólvora i les flames,aquests és un dels "Correfocs" amb majúscules,dels grans del país i que no us heu de perdre algun any (o quasi cap any !!!). Comença d'hora segons com us ho mireu,a quarts de cinc de la matinada...o molt tard si "empalmeu" dels concerts de Festa Major i barraques. Aquest any ens hem llevat passades les 4,hem agafat la màquina fotogràfica i cap a Correfoc!!!!\nMés d'un centenar de diables,desenes de caixes,timbals i percussions i pólvora,molta pólvora per fer-nos despertar els instints més primaris,les ganes d'idolatrar el foc i la llum...\nUna bona manera de començar un dia de molta activitat: diables,castells a Osona amb els Sagals pel matí i a la tarda més castells a Salt,a veure els Marrecs i els Margeners de Guissona.\nRes millor que una pluja d'espurnes i foc per desvetllar-se una mica...\nÀlbum de fotos del Correfoc de Festa Major de Salt 2008\na 20:50 0 comentaris Enllaços a aquest missatge\nEtiquetes de comentaris: activitats socials, cultura popular, fotos sortides, places castelleres, Sortides\nFesta Major de Sant Miquel de Balenyà...amb els Sagals d'Osona\nSant Miquel de Balenyà és un nucli de població de la comarca d'Osona situat a la falda del massís del Montseny. Actualment pertany al municipi de Seva, del que ocupa la part oest. Limita al sud amb el nucli de Sant Jaume de Viladrover (el Brull), al sud-oest amb els Hostalets de Balenyà (Balenyà), al oest amb Tona, al nord-oest amb Malla i al nord-est amb Taradell. També se l'anomena Balenyà o Balenyà Estació.\nEls Sagals d'Osona ja varem actuar a la vila per la Festa major de l'any passat,i a més va ser una de les primeres places on varen actuar els Cercolets d'Osona també.\nPodeu consultar el programa sencer de la festa major aquí sota:\nPer destacar alguna cosa,de les moltes que es fan:\na les 19.00 actuació castellera a la plaça de l'Església,amb els Sagals d'Osona\na les 21.30 Sopar de Festa Major ,venda de tiquets a 15€ a l'oficina de Caixa de Manlleu apartir del dia 15 de juliol\nAmb aquesta actuació tanquem la primera mitat de la temporada,fins a darrers dies d'agost per tornar a començar amb els objectius posats a les diades de setembre (amb Colles de l'Eix a Vic) i octubre i novembre. Un descans per tornar agafar empenta\nÀlbum de fotos de Sant Miquel de Balenyà 2008\na 18:05 0 comentaris Enllaços a aquest missatge\nUn cap de setmana amb poques novetats...però que ens toquen d'aprop\nLes colles es van desvetllant...\nEl darrer cap de setmana casteller ens ha deixat alguna novetat interessant,tot esperant les diades del proper cap de setmana amb Les Santes de Mataró el diumenge 26 com a plaça a on podríem veure el primer "gamma extra" de la temporada,la torre de 9 amb folre i manilles segons les intencions dels Castellers de Vilafranca,o la diada de Vilallonga del Camp el dissabte a la tarda amb un nou duel entra les colles vallenques de la Joves i la Vella .\nPerò d'altres colles també han fet un passet cap a noves construccions molt importants. Una d'elles els Marrecs de Salt que han descarregat la primera torre de 7 de la seva temporada i el segon 3d7 per sota ,a la mateixa diada.\nEls gironins han actuat a la festa major del barri del Raval de Barcelona amb Xiquets de Tarragona i els anfitrions Castellers de Barcelona\nL’actuació ha estat una de les més ràpides de l’any, en poc més d’una hora s’han descarregat tots els castells que s’ha provat, davant d’un públic majoritàriament estranger. L’actuació l’ha inaugurat Castellers de Barcelona, provant un castell que ja tenen molt segur, el 4d8, que han descarregat sense massa dificultat.\nMarrecs s’havia plantejat l’actuació més ambiciosa de l’any, i han començat amb un consolidat 5d7, una carta segura per guanyar confiança amb la plaça.\nXiquets de Tarragona ha començat amb una torre de 7 descarregat.\nEn segona ronda, Barcelona ha descarregat la torre de 7. Marrecs de Salt també ha plantejat la torre, que encara no havia intentat aquest any, però que s’havia treballat als assajos des d’inici de temporada. La torre es considera el castell més difícil de la gamma de 7. La torre blauter ha pujat amb molta seguretat, s’ha coronat sense massa dificultat i només en la baixada ha patit un ensurt, quan una rengla s’ha girat lleugerament.\nTarragona ha sorprès als assistents tirant en segona ronda un 3d8, que ha tremolat en tot moment però que han descarregat amb facilitat.\nEn tercera ronda, Barcelona ha descarregat el 5d7. Marrecs per completar la gran actuació ha descarregat el 3d7 per sota per segona setmana consecutiva. Xiquets ha descarregat el 4d7 amb l’agulla.\nPer tancar l’actuació en ronda de pilars Barcelona ha descarregat el pilar de 6. Marrecs el pilar de 5 i Xiquets un altre pilar de 5.\nPer acabar de veure les novetats de la setmana us deixem el vídeo del programa "Va de Castells" de la TV de Vilafranca del 21 de juliol.Podreu veure també el segon 4d8 dels Xiquets de Reus...\nEl Rànquing Casteller queda de la següent manera,segons el webcasteller.com\n1 = C. Vilafranca 1 1 1 1\n2 = M. Terrassa 3 2 2 3\n3 = C. Joves Valls 2 4 5 4\n4 = C. Vella Valls 4 3 3 5\n5 = C. Mataró 5 5 4 2\n6 = C. Jove X. Tgna 6 6 7 6\n7 = C. Sants 7 8 8 7\n8 = C. Barcelona 11 7 6 9\n9 = X. Tarragona 8 9 12 8\n10 = C. Lleida 9 10 11 10\n11 = X. Reus 12 12 10 12\n12 = C. Terrassa 10 11 9 20\n13 M. Salt 14 13 13 11\n14 S. Osona 15 14 15 13\n15 C. Sabadell 16 16 17 14\n16 = M. Guissona 18 18 14 17\n17 = A. Llevant 13 15 21 24\n18 = X. Vilafranca 17 22 16 23\n19 = C. Vila de Gràcia 22 21 18 18\n20 B. Vilanova 20 17 19 25\na 16:50 0 comentaris Enllaços a aquest missatge


Història de les Matemàtiques | Parlem d’història matemàtica a partir de l’art i dels llibres.\n“René Descartes”, un quadre de Frans Hals (1649)\nRené Descartes va néixer el 31 de març de 1596 a la localitat bretona de La Haye. El seu pare Joachim Descartes era conseller del parlament de la Bretanya a Rennes i René és el tercer fill del seu matrimoni amb Jeanne Brochard. Quan tenia un any, la seva mare va morir i va passar a ser educat per la seva àvia i per una dida que no podrà oblidar en la resta de la seva vida. Cap als onze anys, entra al col·legi de La Flèche on viu dins de l’activitat pròpia d’una institució educativa: se sap, per exemple, que en 1611 els descobriments de Galileu Galilei hi van ser molt celebrats amb el que el podem situar assebentat dels avenços científics del seu temps. Hi va estar fins el 1614, un any abans d’entrar als estudis de dret de la universitat de Poitiers (es llicencia un any més tard). En 1618 es traslladà a Breda on es va allistar als exèrcits protestants de Maurice de Nassau que estaven en guerra contra el catolicisme dels reis espanyols. En aquesta etapa holandesa es produeix el seu trobament amb el científic i filosòf Isaac Beeckman (1588-1637). Beeckman s’havia graduat en medicina a Caen el mateix any 1618 éssent alumne del matemàtic flamenc Simon Stevin (1548/9-1620). Únicament com a apunt, s’ha de dir que Beeckman va desenvolupar la teoria atomista oposant-se als ensenyaments d’Aristòtil i teoremes com el de la inercia o el de la freqüència de la corda vibrant. Descartes tenia per aquell moment 22 anys i estava a punt de viure la gran revelació: la nit del 10 de novembre de 1619 té els tres somnis que són la seva iniciació a una nova ciència i que donaran lloc al seu futur Discurs del Mètode. En 1622 va tornar a França i concretament a París on comença a fer estudis en òptica, camp on cinc anys més tard serà capaç d’enunciar la llei de Snell. Tanmateix, el seu desig de conèixer Galileu el porten a viatjar a Itàlia en 1623 aprofitant un possible promès pelegrinatge a Loreto. Val a dir que no el troba però a la seva tornada en 1624 se situa el seu possible contacte amb Marín Mersenne (1588-1648). L’interès del pare mínim Mersenne l’havia anat convertint en el nucli fonamental de la ciència europea del moment. Es cartejava amb les grans ments contemporànies i fins i tot organitzava trobades on els diferents científics i filòsofs es dedicaven a opinar i compartir els seus descobriments. La vida de Descartes viu alts i baixos i arriba a batre’s en dol per una dama fins que en 1629 comença la seva etapa holandesa que durarà vint anys En els primers anys a Holanda, va escriure un perdut Tractat de la metafísica, l’obra titulada El món i el Tractat de la llum i de l’home. També resol el problema de Pappus de les tres i quatre rectes el qual serà la base de la seva Geometria. Tal i com passarà amb molts dels grans científics d’aquesta etapa històrica, la seva gran activitat intel·lectual es va veure frenada per la condemna de la Inquisició a Galileu (1633) i va decidir no publicar res per si de cas. L’obra més damnificada per aquesta decisió va ser el Discurs del Mètode i els seus tres apèndixos: la Diòptrica, els Meteors i la Geometria. El 8 de juny de 1637 es van imprimir a Leiden aquests tres apèndixos en francès però de forma anònima i de seguida van tenir un gran èxit: set anys més tard va aparèixer la traducció llatina. Va ser un home de caràcter difícil que el va enfrontar amb els grans matemàtics Pierre de Fermat i Gilles Personne de Roberval i que el van portar a salvar les aparences al reconèixer la filla Francine que va tenir amb la seva minyona com a una neboda. Francine va morir en 1640, el mateix any de la mort del seu pare i de la publicació de les seves Meditacions metafísiques, obra que va ahaver de defensar sempre i que va fer que fos condemnat per heretge des de la universitat d’Utrecht. En 1649, Descartes va acceptar la invitació de la reina Cristina de Suècia per establir-se a Estocolm i redactar un projecte d’estatuts de l’Acadèmia Sueca. A començaments de febrer de 1650 va contraure una pulmonia que va acabar amb la seva vida el dia 11. O no? Johann van Mullen, el metge de la cort que el va atendre en els seus últims dies va escriure “com vostè ja sap, uns mesos enrera, Descartes va arribar a Suècia per a retre homentage a Sa Majestat la Reina […]. Justament ara, abans de la quarta hora de l’alba, aquest home va expirar… La reina va voler veure aquesta carta abans d’enviar-la i va voler saber què vaig escriure als meus amics sobre la mort de Descartes. Em va ordenar estríctament que la meva carta caigués en mans d’estranys“. A més, el metge va redactar els símptomes dels seus últims dies “durant els primers dos dies, la seva son va ser profunda i no va menjar, ni va beure ni va prendre cap medicament. El tercer i quart dia estava agitat i no va dormir seguint sense menjar ni medicar-se. Em van cridar al cinquè dia però nop va voler ser tractat. Com els senyals de la seva mort eren evidents, vaig acceptar mantenir-me gustosament allunyat del moribund. Al passar el cinquè i sisè dies, es va queixar de mareig i febre interna. Al vuitè dia, de singlot i de vòmits negres. Després va tenir respiració inestable i la mirada extraviada presagiant la mort. Al novè dia, tot estava perdut. Al matí del desè dia, la seva ànima va tornar a Déu“. Els símptomes són més propis d’un enverinament amb arsènic que els d’una pulmonia però, qui sap. Descartes era un estranger a la cort sueca i va despertar moltes enveges que potser van acabar amb la seva vida. En 1667, les seves despulles mutilades es van traslladar a París i en 1819 es va enterrar el seu cos a l’església de Saint-Germain-des-Prés de París. Només el seu cap se’n va quedar fora i actualment es pot contemplar al Museu de l’Home de la capital francesa.\nRespecte del pintor: Frans Hals (1580/5-1666) va néixer a Antwerpen i pertany a l’escola barroca flamenca. De jove va treballar al costat del mestre Karel van Mander (1548-1606) fins que en 1610 va entrar en ontacte amb el gremi d’artistes de Haarlem, ciutat on actualment es pot visitar el Museu Frans Hals (http://www.franshalsmuseum.nl) on es conserva la seva obra més antiga: el retrat de Jacobus Zaffius (1611). En aquest mateix any es va casar amb Anneke Hermansz a qui aquest genial retratista no va voler pintar mai i a qui possiblement va pegar i maltractar fins a quedar-se vidu en 1616: un any més tard es va casar amb Lysbeth Reyniers amb qui va tenir vuit fills. Aquesta família tan nombrosa va fer que Hals hagués de dedicar-se a altres feines temporals per portar diners a casa i no és precisament perquè li faltés la feina com a pintor! Els seus retrats van captar la psicologia interna del personatge i van ser ràpidament reconeguts pels nobles. Potser el seu tret distintiu va ser que va decidir no acabar mai definitivament les seves pintures, separant-se així de la tècnica de tots els seus contemporanis. Hals va morir a Haarlem en 1666 i actualment està enterrat a la catedral de Sant Bavó de la ciutat holandesa. Per cert, la pintura que acompanya aquestes línies es “la Gitaneta” de 1628/30.\nThis entry was posted in René Descartes on 15 desembre 2008 by cdorce.\nCita d’ISAAC NEWTON (1642-1727)\n“Els homes construïm massa murs i no ponts suficients”\nThis entry was posted in CITES MATEMÀTIQUES, Isaac Newton on 14 desembre 2008 by cdorce.\n“El que sabem és una gota mentre que l’oceà és el que ignorem”\nThis entry was posted in CITES MATEMÀTIQUES, Isaac Newton on 13 desembre 2008 by cdorce.\nCita d’ALBERT EINSTEIN (1879-1955)\nThis entry was posted in CITES MATEMÀTIQUES on 8 desembre 2008 by cdorce.\nCita de MAX BORN (1882-1970)\n“Ara estic convençut que la física teòrica és la filosofia real”\nThis entry was posted in CITES MATEMÀTIQUES on 7 desembre 2008 by cdorce.\nCita de KARL JACOBI (1804-1851)\n“Déu sempre aritmetitza”\nThis entry was posted in CITES MATEMÀTIQUES on 6 desembre 2008 by cdorce.\nCita de HERMANN WEYL (1885-1955)\n“Déu existeix doncs les matemàtiques són consistents; el dimoni existeix doncs aquesta consistència no pot ser provada”\nThis entry was posted in CITES MATEMÀTIQUES on 5 desembre 2008 by cdorce.\nUna cita de JOSEPH BERTRAND (1822-1900)\n“Com s’atreveixen a parlar de les lleis de l’atzar? No és una casualitat l’antitesi de tota llei?”\nThis entry was posted in CITES MATEMÀTIQUES on 1 desembre 2008 by cdorce.\nUna cita de WILLIAM F. OSGOOD (1864-1943)\n“El càlcul és l’ajuda més gran que tenim per l’aplicació a les veritats físiques en el més ampli sentit de la paraula”\nThis entry was posted in CITES MATEMÀTIQUES on 30 novembre 2008 by cdorce.\n“Galileu Galilei” al Youtube (i V)\nEn aquest post acaba el documental “Galileo y el telescopio del pecado”:\n[kml_flashembed movie="http://www.youtube.com/v/VbsC32VE8H0" width="425" height="350" wmode="transparent" /]\nThis entry was posted in Galileu Galilei on 29 novembre 2008 by cdorce.


El nostre diputat Josep Maria Panyella ens parla de la LOMQE – Compromís per Borriana\nPublicat el 23 abril 2013 en Cultura i Educació\nCONTRA LA LLEI D’EDUCACIÓ. CONTRA LA LOMQE\nNo és casual que la reforma de la llei d’educació (LOMQE) presentada pel ministre Wert haja provocat un malestar creixent entre la comunitat educativa i la societat en general: la LOMQE promou tota una sèrie de transformacions orientades a adaptar el nostre sistema educatiu a les noves exigències dels mercats capitalistes, és a dir, arracona els valors en què es basava la LOE (fomentar la solidaritat, evitar la discriminació, la intenció d’aconseguir la cohesió social a través de l’educació) i vincula directament el nivell educatiu a l’àmbit laboral; el que pretén, clar i ras, és crear treballadors capaços de competir en el lliure mercat.\nEl nou context mercantilista en què vivim ja no valora la cultura dels coneixements, la cultura general, sinó la capacitat dels individus d’adquirir nous coneixements i saber usar-los. Per què? Doncs, d’una banda, perquè el saber no produïx benefici i, d’una altra banda, perquè els interessa produir un perfil de treballador dòcil, sense esperit crític ni capacitat de protesta, de manera que l’escola pública s’haurà de doblegar, també, al servei de la cultura del benefici. La nova llei d’educació, en connivència amb els interessos capitalistes, instrumentalitzarà el nostre sistema educatiu i el posarà al servei de la competència econòmica, i això ho farà a costa de desvirtuar l’essència fonamental de l’escola: la formació de les persones i la transmissió de coneixements.\nSón moltes les reformes polèmiques que imposarà la LOMQE, elaborada sense diàleg ni consens amb la comunitat educativa: canvi del model lingüístic; augment del nombre d’alumnes per classe; escoles menys democràtiques; supressió de l’educació per a la ciutadania; major quota de participació per al sector privat; major control dels continguts curriculars per part del govern central; els claustres i els consells escolars no tindran poder decisiu; implantarà un nou model d’FP i FP dual al servei de les necessitats empresarials; els nous itineraris segregaran a edats primerenques i sense retrocés; crearà centres d’especialització curricular que marcaran diferències insalvables d’oportunitats; recolza els concerts de centres que segreguen per sexes; etc. I en cap d’estes reformes imposades s’aporten mesures per a millorar ni els rendiments escolars de l’alumnat ni les condicions laborals dels docents.\nEl que pretén la nova llei és, prenent com a excusa la millora de la qualitat de l’ensenyament, aprofitar la situació crítica que estem vivint amb la crisi per implantar en educació una ideologia mercantilista, competitiva i elitista.\nJosep Maria Pañella exposarà el 25 d’abril amb detall quin és el posicionament de Compromís davant de la LOMQE i com afectarà la nova reglamentació educativa als alumnes, als pares i mares i als docents de Borriana en una conferència-col•loqui on els assistents podran posar damunt de la taula les preocupacions i les inquietuds que els planteja la polèmica reforma de la llei d’educació.\n← Actes a Borriana organitzats per Compromís per Borriana\nEl fracàs de les polítiques del PP a Borriana →


Barcelona estudia incorporar bústies per a bolquers a Sant Andreu\nEl consistori també analitza la manera de reduir el soroll en la recollida selectiva de residus\n02 de de juliol del 2021. 17:34\nL’Ajuntament de Barcelona estudia incorporar al setembre al servei de recollida de residus Porta a Porta de Sant Andreu bústies per a bolquers.\nAquest dijous, després d’un mes de funcionament d’aquest sistema de recollida selectiva al barri, s’ha reunit la comissió de seguiment del Porta a Porta, en la qual es van acordar algunes millores a proposta del veïnat i les entitats, informa Efe.\nLa recollida de residus porta a porta arriba a Sant Andreu el 24 de maig\nSegons ha informat el consistori, una de les propostes, que es continuaran treballant en la comissió de juliol, és que el servei de recollida de bolquers es modifiqui a finals de setembre amb un sistema de bústies amb clauer d’obertura, que s’haurà de sol·licitar per tenir accés a la bústia més pròxima a la vivenda.\nA conseqüència de la introducció de bústies per a bolquers, el vehicle itinerant que ara recorre el barri per recollir-los passaria a convertir-se en vehicle d’emergència amb quatre ubicacions a la zona.\nBrutícia a la via pública\nLes escombraries prenen Sant Andreu la primera setmana de recollida porta a porta\nEntre els principals ajustos que ja s’han introduït o que s’introduiran en les pròximes setmanes, el consistori també destaca els destinats a reduir el soroll en la recollida de residus.\nEs modifiquen els itineraris de recollida per eliminar totes les maniobres de marxa enrere dels vehicles; es retiren i recol·loquen elements de mobiliari urbà per permetre el pas dels vehicles i eliminar maniobres i les operacions de premsatge dels residus que se’n van als vehicles de recollida es fan fora dels carrers més estrets per evitar el soroll nocturn.\nTambé es va acordar la revisió d’itineraris per als vianants accessibles a partir d’una nova diagnosi de l’accessibilitat de la zona que ja s’està fent per introduir millores que facilitin el desplaçament en voreres o plataforma única.\nVeïns de Sant Andreu demanen augmentar la freqüència de recollida de les escombraries orgàniques\nDes que va començar a funcionar la recollida de residus porta a porta, per dies i fraccions, a Sant Andreu del Palomar diversos col·lectius veïnals han manifestat el seu malestar i desacord per com s’estava portant a terme.\nSegons les dades aportades per l’Ajuntament de Barcelona, després d’un mes de funcionament, el Porta a Porta de Sant Andreu del Palomar té un 79% de participació i ha consolidat un 76% de recollida selectiva, amb la qual cosa és l’àrea de la ciutat que més recicla.\nTres desnonaments aturats o les tres victòries de Kristina\nUna «obra il·legal» fa caure part d’un mur d’origen romà al barri de la Satalia de Barcelona\nNou sistema porta a porta\nBCN xifra en un 76% el reciclatge a Sant Andreu i accepta flexibilitzar la recollida\nEn total, a Sant Andreu de Palomar s’arriba ja als 0,63 quilos per dia i habitant de recollida selectiva, molt per sobre de la mitjana de Barcelona, on és de 0,41 quilos per dia i habitant, i de la mitjana dels municipis de l’àrea metropolitana, on la recollida selectiva suposa 0,33 quilos per dia i habitant.\nEscombraries Ajuntament de Barcelona


La Rua de Carnaval també premiarà les comparses petites - Notícies de l'Ajuntament de la Vila de Masquefa\nEls masquefins i masquefines viuran aquest dissabte una gran festa de Carnestoltes amb novetats significatives. Així, el concurs de la Rua estableix una nova categoria i premiarà la millor comparsa integrada per menys de 10 persones. Amb aquesta mesura es vol fomentar la participació de famílies i petits grups. Com és habitual, les comparses de més de 10 persones optaran també als premis.\nA més, el concurs introdueix un nou criteri a l’hora de decidir les comparses guanyadores, ja que es valorarà el fet que es faci crítica o denúncia social.\nEspectacle i Rua\nUn dels actes més destacats de la festa del Carnaval a Masquefa serà la Rua. La festa s’iniciarà a 2/4 de 5 de la tarda, al recinte Rogelio Rojo, amb el lliurament de dorsals a les carrosses i comparses. Mitja hora després els participants es concentraran a la Rogelio Rojo, on gaudiran de l’animació del grup Escarabellos. A ¾ de 6 de la tarda el Rei Carnestoltes llegirà el pregó, el qual estarà amenitzat pel grup de teatre N’Uxuricidi, que representarà un espectacle i lliurarà al Rei més esbojarrat de tots la clau de la vila.\nLa sortida de la Rua està prevista per a les 6 de la tarda. Les comparses i carrosses, i els vilatans i vilatanes, desfilaran pels carrers de Masquefa lluint les seves disfresses fins als voltants de les 8 de la tarda. La Rua acabarà el recorregut a la Sala Polivalent de la Rogelio Rojo, on es lliuraran els premis als guanyadors del concurs. A la mitjanit la gresca continuarà amb una festa de disfresses, també a la Fàbrica Rogelio Rojo.\nLes inscripcions per participar en la Rua són gratuïtes i es poden fer, personalment o per telèfon (93 772 85 21), al Punt d’Informació Juvenil. El termini finalitza aquest dimecres, 6 de febrer.\nD’altra banda, la Zona Lliure ha organitzat, per a aquest divendres, un taller de maquillatge de Carnaval i un concurs de disfresses. El taller, que es farà a 2/4 de 6 de la tarda, ensenyarà alguns trucs per treure el màxim profit a les disfresses mitjançant el maquillatge. El concurs premiarà la millor disfressa individual i de grup. Així mateix, durant el dijous, divendres i dissabte tindrà lloc el concurs de disfresses de comerços i aparadors locals.


Arxiven les causes contra Cristina Fernández i el governador de Buenos Aires per cas 'dòlar futur'\nPublicat 14/04/2021 08:47CET\nJulieta Ferrario/ZUMA Wire/dpa - Archivo\nSe'ls investigava per presumpta corrupció en la compravenda de futurs dòlars al Banc Central\nLa Cambra Federal de Cassació Penal ha decretat aquest dimarts el sobreseïment de les causes obertes contra la vicepresidenta argentina, Cristina Fernández de Kirchner, i el governador de Buenos Aires, Axel Kicillof --ministre d'Economia en el moment dels fets--, pel cas 'dòlar futur'.\nLa Justícia també ha arxivat les causes de la resta d'acusats que eren investigats per presumptes irregularitats en la compravenda de futurs de dòlars al Banc Central.\nLa decisió, que ha estat presa de forma unànime pels jutges del tribunal, especifica que la conducta que es retreu als acusats és no està tipificada, per la qual cosa les causes han de ser sobresegudes per "inexistència de delicte".\nSi la decisió esdevé ferma, els acusats --entre els quals figuren l'extitular del Banc Central i l'actual cap, Alejandro Vanoli i Miguel Pesce, respectivament-- no hauran d'enfrontar-se a un judici oral i públic.\nFernández, presidenta d'Argentina entre 2007 i 2015, està investigada en nombroses causes per presumptes delictes de corrupció que suposadament va cometre mentre era al capdavant del Govern o en l'etapa anterior, en la qual va governar el seu marit, Nestor Kirchner.\nLa causa 'dòlar futur', que es va obrir després d'una denúncia de diputats de l'oposició en 2015, investiga si el Govern de Cristina Fernández va afavorir socis i amics en ordenar la venda sota valors "ficticis" de futurs de dòlars al Banc Central, cosa que tant ella com altres acusats consideren un "contrasentit".\nEl denominat dòlar futur és un contracte de compra o venda de divises, el preu de les quals és fixat en el present amb una determinada data de venciment.


David Fajula Jufré: de juny 2010\nLa Nació Arc Iris\nDivendres passat es va inaugurar la Copa del Món de Futbol a Sud-Àfrica. Durant un més, el món de l’esport en general, i del futbol en concret seguiran aquests espectacle format per 32 seleccions, 10 estadis, i 64 partits, que per primera vegada, organitza el continent Africà.\nA milers de llocs ja es parla de favorits al títol, seleccions revelació, joves talents, i velles glòries. Aquí però, no pretenc fer un pronòstic del resultat del diumenge onze de juliol, sinó, valorar el disseny de les equipacions que lluiran els futbolistes més reconeguts del planeta.\nAquest és el meu Top10 dels dissenys esportius per aquest mundial:\nEls Socceroos aporten un disseny nou i arriscat. Han afegit una franja verda a la part superior de l’antiga camiseta, donant més carisma i personalitat a l’equipació global. Crec que és un encert, perquè tan Sud-Àfrica com Brasil lluïen camisetes molt similars a la que utilitzaven els Australians la passada temporada.\nLa selecció que més ha arriscat en disseny en aquest mundial. Venien de un molt bon disseny global, les mitgetes cian els donaven molta personalitat, i tenien un caràcter únic. Ara però han retornat a una equipació similar a la utilitzada al 1974, camiseta taronja, pantalons negres, i mitgetes taronja. Un aspecte una mica més agressiu que l’anterior, però amb clares reminiscències històriques d’una de les millors èpoques del futbol orange.\nMereix un punt hi apart la tipografia utilitzada pels números dorsals, una forma quadriculada que dona un fort accent al caràcter d’aquesta selecció.\nEl millor disseny d’Adidas per aquest Mundial se l’han quedat per la seva pàtria. Una proposta molt minimalista, gairebé nòrdica, però amb clar accent alemany. Els ribets daurats donen un aspecte germànic a la camiseta. La bandera, en vertical i molt prima, substitueix i contrasta amb l’anterior proposta, on els seus colors eren distribuïts en franges gruixudes i horitzontals.\nPotser el seu sigui el més sobri dels dissenys d’aquest mundial. Una equipació digne del torneig de Wimbledon. Integrament blanca, tipografia en vermell, i feta d’un material similar al cotó que encara li dona un aspecte més acurat.\nUna de les revelacions esportives del torneig, i també d’aquest ranking. L’antiga camiseta era pràcticament blanca en la seva totalitat. Ara però han afegit la silueta del Triglav al pit, amb un grafisme gruixut i agressiu d’un color verd intens, donant molta més personalitat a l’equip. A part la segona equipació segueix el mateix concepte i el verd passa a ser el color de fons, on destaca la “m” en groc àcid.\n6.Costa d’ivori (Puma)\nProbablement la camiseta amb més caràcter de tots els equips africans, que majoritàriament utilitzen verds i grocs. El color taronja per evocar a les sabanes del país, dona personalitat a l’equip i contrasta amb el verd de la resta de l’equipació. Igual que a Alemanya 2006, Puma ha creat marques d’aigua en totes les camisetes que representa, amb símbols del país pertinent. En aquest cas, la figura d’un elefant a la espatlla dreta dona un plus de personalitat als ivorians.\nUn color pla (vermell) i les franges grogues de la marca (Adidas) simplicitat i sobrietat, reforçades per un escut gran a la part esquerra del pit. La recuperació dels pantalons de color blau cel, dona un aspecte retro a la equipació en conjunt. Un valor que l’antiga no tenia.\n8.Corea del Sud (Nike)\nEls asiàtics, afins a les fases finals els darrers anys. Han abandonat els rostats/magentes anteriors, i proposen un disseny vermell intens, amb les línies d’un tigre sutilment dibuixades a la camiseta. Símbol representatiu de la seva federació, i probablement l’escut més atractiu d’aquest Mundial.\nUn color blau marí intens on destaca el gall daurat de l’escut, i unes franges vermelles i blanques a l’alçada de la caixa toràcica.\nL’elegància francesa queda més representada en la segona equipació. Un aspecte molt acurat, tant en el tall tèxtil (forma del coll) com en els detalls daurats al coll i les mànigues.\nUn color vermell intens, en detriment del granatós utilitzat en anys anteriors, dona una imatge més vital als portuguesos. Apareix una franja verda al pit, amb una proporció similar a la de la segona equipació del FCBarcelona per la temporada 2010-11.\nPublicat per David Fajula Jufré a 3:42 1 comentari:\nEtiquetes de comentaris: article, disseny gràfic, esport, futbol, Sud-Àfrica


Helena Lloret, de la piscina a l’estudi de tatuatges\nHelena Lloret, gols i tatuatges.\nMarc Mayola 23 de maig de 2021 (12:13 CET)\nLa jugadora del CN Mataró es retira per dedicar-se als tattoos\n“Sempre m’havia agradat dibuixar. De petita feia classes de dibuix. Fa uns anys vaig obrir un compte d’Instagram i hi publicava coses meves... ara ho veig i eren un desastre, però les amigues em van començar a demanar quadres i làmines.” I d’aquí, a tatuar. Era l’any 2012 i Helena Lloret acabava de viure la pitjor experiència de la seva carrera esportiva. Una trombosi la va tenir ingressada dues setmanes a l’hospital: “No podia caminar dos minuts seguits. Tenia cama i pulmons afectats. Molts metges em van dir que hauria de deixar l’esport.” Per sort, no tots. El seu pare, Mario Lloret, també metge i mític porter del CN Mataró, tenia clar que tornaria a jugar: “Vam veure que la trombosi era externa, que no la generava el meu propi cos. La culpa era dels anticonceptius que m’estava prenent.” Després de l’ensurt i de treballar a consciència el seu retorn amb magnífiques sessions d’aquateràpia, Helena Lloret va tornar a la piscina per seguir fent gols durant gairebé una dècada més.\nEl moment que recorda amb més emoció, de totes maneres, ja l’havia viscut: “Va ser l’any 2011. Vam guanyar la primera Copa d’Europa pel Sabadell i aquell mateix estiu vam ser campiones del món júnior amb la selecció espanyola.” La jugadora, formada al Centre Natació Mataró, havia deixat la capital del Maresme i ja feia una parell de temporades que jugava a Sabadell. S’hi estaria dos cursos més i tornaria a guanyar la Copa d’Europa (2013), a banda d’un bon reguitzell de títols nacionals.\n“Tenia onze anys i jo era una mica la còpia del meu germà -Mario Lloret, actual porter del CN Mataró-. Feia natació des dels tres anys i n’estava cremada. A més, el meu pare em deia que era molt especial, perquè soc esquerra, i que els equips em voldrien.” Així va ser com, per influència d’una gran nissaga de waterpolistes, l’Helena escriuria el seu propi camí en aquest esport. Ha guanyat molt, ha gaudit del waterpolo fins l’últim dia i té claríssim que l’esport és millor si és col·lectiu: “Si m’ho preguntes cent vegades, cent vegades et diré que és molt millor que l’individual. Pots parlar, interactuar...”.\nDesprés de créixer a Mataró i fitxar pel Sabadell l’any 2009, ha jugat quatre temporades a cada un dels clubs que han vist el seu apogeu; Sabadell (2009-2013), Sant Andreu (2013-2017) i una altra vegada Mataró (2017-2021). El 2017, sis anys després, va tornar a la selecció espanyola i va ser subcampiona del món amb l’absoluta, un altre moment que va gaudir especialment: “Ara ha arribat el moment d’acabar amb el waterpolo. He viscut anys de gran nivell i vull deixar-ho així.”\nHelena Lloret, que té 28 anys, ha trobat en el món dels tatuatges una nova branca professional que l’apassiona i amb la qual es pot guanyar la vida. Té un estudi privat al carrer Castaños, on s’hi accedeix amb cita concertada: “Aquesta feina em fa sentir certa llibertat i això m’encanta.” Ja fa quatre anys que va acabar la carrera de psicologia i no ha exercit mai, però són estudis que l’han format com a persona: “Vas practicant amb tu mateixa tot allò que vas aprenent durant la carrera. Serveix molt a nivell personal i, a més, a l’estudi, en certa manera, també haig de fer de psicòloga. Faig una mica de teràpia perquè els tatuatges són molt emocionals, molt personals, i cal anar amb tacte.” Cadascú té la seva pròpia història gravada a la pell, i ella en té una de particular amb els porters; el seu pare ho era, el seu germà ho és i el seu futur marit, Edu Lorrio, també. Porter del Sabadell però poc amant dels tatuatges, i ja està bé que sigui així perquè tenint l’Helena a casa potser acabaria amb més tatuatges que gols ha fet ella durant la seva carrera.


Un decàleg per a gestionar la teva economia • ContiEconomia.com\nUn decàleg per a gestionar la teva economia\nHome·General·Un decàleg per a gestionar la teva economia\nNo deleguis la gestió de la teva economia: Assessora’t, estudia, forma’t, construeix el teu propi criteri i evita les actituds victimistes. L’economia ets tu.\nEls ingressos són la mare dels ous: No desatenguis els teus ingressos, vinguin d’on vinguin i siguin grans o petits (professió, aficions, estalvis, inversions). Pensa com et guanyaries la vida si demà perdessis la teva feina.\nControla la teva despesa: No gastis més del que ingresses; planifica les teves despeses; evita la compra impulsiva; recorda que hi ha vida més enllà del consum.\nFes un pressupost: Coneix la teva situació econòmica real, mes a mes. Preveu amb temps l’impacte que les grans decisions tindran en la teva vida (viure en parella, tenir un fill, canviar de pis, viure a l’estranger).\nEndeuta’t amb seny: Evita el sobreendeutament; vigila els tipus d’interès elevats i/o variables; controla les targetes de crèdit; evita els pagaments fraccionats amb interessos alts; utilitza targetes de dèbit.\nEstalvia com a mínim el 10% dels teus ingressos cada mes: Crea un fons de seguretat per imprevistos; estalvia; inverteix.\nEstudia a fons si et convé més llogar o comprar un habitatge: Evita els prejudicis, a vegades és millor negoci el lloguer que la compra.\nComença a planificar la teva jubilació: Si tens més de 40 anys, treballa per assolir una situació sanejada a partir dels 65 anys. Preveu quina pensió pública et correspondrà, però no ho confiis tot a aquest únic ingrés.\nAssegura el risc de la teva economia: Preveu les situacions imprevistes que podrien enfonsar la teva economia o la de la teva família (l’atur perllongat, un divorci, un accident, la teva mort); o situacions menys greu que sense una cobertura d’assegurances de salut, llar i vehicles poden representar un gran contratemps.\nAdquireix coneixements bàsics de fiscalitat: IRPF, IVA, Seguretat Social, Impost de Societats, deduccions, bonificacions, impostos i taxes de tota mena. Els tributs i la política fiscal tenen un gran impacte sobre la teva economia. Si vols evitar sorpreses desagradables, no ho deixis tot en mans del gestor que et fa la declaració de la renda un cop a l’any.\nEscrit per Eduard Conti|2019-02-15T12:43:21+00:00gener 15th, 2019|General|0 Comentaris\nSobre l'autor: Eduard Conti\nI tot anirà bé al jardí…\nPer què em dedico a aixó?\nUn pla de xoc per la teva economia (y II)\nUn pla de xoc per la teva economia (I)


Edició 2018-19: Residències Musicals\nresidencies musicals 18 19\nCicle de música clàssica a La Pedrera\nDel 16/09/18 al 19/05/19\n10€ (abonament taquilles)\n16 setembre - 19 maig\n---> Veure edició actual del Residències Musicals\nLa Fundació Catalunya La Pedrera presenta la setena edició del Programa Residències Musicals, que iniciat la temporada 2012-2013 té l’objectiu de donar suport i impulsar als joves talents de la interpretació musical del nostre país.\nPer a la temporada s’han valorat 40 candidats, i d’entre els 7 finalistes, els escollits com a residents han estat la pianista Marta Puig, el violoncel·lista Roger Morelló i la violinista Sara Cubarsi, tots tres representatius del gran talent musical emergent català i amb trajectòries formatives ben diverses.\nEl calendari de programació previst és, com a la temporada anterior, oferir un concert a La Pedrera cada tercer diumenge de cada mes per la tarda.\nNovetat de la temporada 2018-2019\nEnguany, com a novetat destaca la incorporació de la figura del compositor resident que crearà una peça per a cada resident. Aquesta s’estrenarà dins dels programes que confegiran els propis residents per als seus concerts a La Pedrera. L’objectiu és promocionar tots els joves músics, no només als intèrprets, sinó també als que posen el seu talent creatiu al servei dels altres.\nEl compositor resident d’aquesta temporada serà Joan Magrané. De talent ja reconegut i en l’inici de carrera professional en la composició, amb versatilitat en la composició per a diversos instruments o veu.\nL’encàrrec de la seva residència inclourà la creació o incorporació de tres peces, una per a cada resident de la temporada, d’entre 5 i 10 minuts de durada.\nPreu general: 13€\nPreu abonament -només a taquilles-: 10€\nEstudiants música: 8€\nLiceu BLAM Collective - Concert de Jazz al terrat\nJazz Sebastian Band - Concert de Jazz al terrat\nEnsemble X Berlin-Barcelona - Concert de Jazz al terrat\nSara Terraza & The Black Sheep - Concert de Jazz al terrat


Dos concerts simfònics de Beethoven inauguren la temporada de Les Arts a Teulada i Alcoi\nLa formació titular valenciana oferirà un monogràfic del compositor a l'Auditori Teulada i el Teatre Calderón d'Alcoi, els dies 3 i 4 de setembre\nL'Orquestra de la Comunitat Valenciana.\n30 de agosto de 2021 11:32h\nEl Palau de les Arts inaugura la temporada 2021-2022 amb dos concerts de l’Orquestra de la Comunitat Valenciana (OCV) a la província d’Alacant sota la direcció de Juanjo Mena. La formació titular de les Arts oferirà un monogràfic de Beethoven a l’Auditori Teulada i el Teatre Calderón d’Alcoi, capital cultural valenciana, els dies 3 i 4 de setembre, respectivament.\nEl director artístic, Jesús Iglesias Noriega, ha subratllat la importància d’inaugurar temporada fora de València per a un projecte de vocació autonòmica com les Arts i que aposta per desenvolupar "una programació vertebradora i per a tota la ciutadania, més enllà dels voltants de l’edifici dissenyat per Calatrava".\nJuanjo Mena, un dels directors espanyols més reconeguts del circuit internacional i acreditat expert en l’obra de Beethoven proposa per a la inauguració de ‘Les Arts és Simfònic’ dues peces imprescindibles del seu catàleg, les simfonies número 4, concebuda per a una orquestra "d’un virtuosisme implacable", i la número 7, "una catedral simfònica d’exuberant sonoritat".\nLes Arts ofereix també, en col·laboració amb l’Institut Valencià de Cultura en Castelló, una completa oferta artística a la capital de La Plana dins de la Temporada 2021-2022, amb concerts de l’OCV amb Riccardo Minasi, Josep Pons, James Gaffigan i Mark Elder a l’Auditori, una funció de l’òpera ‘Un avvertimento ai gelosi’, de Manuel García, al Teatre Principal i els recitals del Centre de Perfeccionament al Museu de Belles Arts.\n30 de agosto de 2021 - 11:32 h


Bancaixa convoca una nova edició del Premi de Pintura, Escultura i Art Digital per a impulsar la carrera de nous artistes - Prensa Fundación Bancaja\nBancaixa convoca una nova edició del Premi de Pintura, Escultura i Art Digital per a impulsar la carrera de nous artistes\n25 març, 2008\nBancaixa, d’acord amb la seua trajectòria de suport als nous artistes i al món de l’art i la cultura, ha convocat <?xml:namespace prefix = st1 />la XXXV edició del Premi Bancaixa de Pintura, Escultura i Art Digital.\nEste certamen pretén impulsar les carreres d’aquells artistes que busquen un buit en el panorama cultural. Els candidats podran presentar les seues obres en les disciplines de pintura, escultura o art digital. Els treballs que entren a concurs han de ser inèdits i de tècnica i temàtica lliures.\nEl termini de presentació d’obres s’obrirà el pròxim 1 d’abril i estarà obert fins al dia 11 del mateix mes. Els treballs premiats en pintura i escultura rebran una aportació econòmica de 12.000 euros per a les obres guanyadores i 6.000 euros per als accèssits. Per la seua banda, els treballs presentats a la categoria d’art digital rebran 6. 000 euros en el cas de resultar guanyadores i 3.000 euros si són mereixedores de l’accèssit.\nA més de la dotació econòmica dels premis, el concurs gaudeix de gran prestigi ja que les obres seleccionades seran exposades en l’Institut d’Art Modern de València, IVAM, des del 23 al 31 de juliol de 2008; posteriorment, l’exposició serà portada a diversos centres d’art d’altres ciutats espanyoles. Així mateix, s’editarà un catàleg amb els treballs seleccionats amb el propòsit de difondre l’obra dels joves artistes que hagen participat en la convocatòria de Bancaixa.


CSI·F demana que es cobrisquen les places que el SEPE deixa vacants a Sueca i altres pobles | RiberaBaixa.info\nEl sindicat explica que ja han avisat als interins del final del seu contracte, però sense posar data per a cobrir les seues places en les oficines\nEl sindicat CSI·F reclama al Ministeri d’Ocupació que cobrisca amb rapidesa les places de tècnics que van a quedar vacants en les oficines del SEPE (Servicio Público de Empleo Estatal) de Gandia, Sueca, Burjassot, Xàtiva, Alaquàs i Carlet. La central sindical explica que el personal interí que en l’actualitat les cobreix ja ha rebut notificació del seu cessament. No obstant açò, no existeixen dates previstes per a reemplaçar-los. El sindicat també reclama més personal.\nLa Central Sindical Independent i de Funcionaris (CSI·F) explica que les oficines de Burjassot i Gandia destaquen per ser les que més expedients tramiten de la província de València. En elles la plantilla de treballadors resulta molt ajustada i ha anat minvant en els últims anys. El fet de perdre un altre efectiu més el pròxim mes provocarà una major saturació dels empleats i la consegüent ralentització de les tramitacions d’usuaris.\nCSI·F apunta que aquesta situació pot repetir-se en les altres quatre oficines que perden un tècnic, les de Xàtiva, Sueca, Carlet i Alaquàs, i que també destaquen per atendre a un elevat nombre de ciutadans. La central sindical reclama al Ministeri d’Ocupació que anuncie amb urgència quan va a cobrir les vacants del personal que cessa al febrer. De la mateixa manera, li demana que considere la necessitat d’incrementar la plantilla d’aquestes oficines.\nPublicació següentL’atleta local Mohamed Hound ‘Mossets’ s’imposa en la Mitja Marató de Sueca\nPublicació anteriorEl dissabte comencen les jornades gastronòmiques “Arroces de Invierno” de El Perelló


Agriturismo Consalvi Valentina Fratta Todina Itàlia - Ofertes d'hotels amb els MILLORS DESCOMPTES EN LÍNIA\nStrada Del Palombaro 15, Fratta Todina, Fratta Todina, Itàlia, 6054 - Veure al mapa\nPer als viatgers què vulguin captar les imatges i els sons de Marsciano, Agriturismo Consalvi Valentina és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAgriturismo Consalvi Valentina ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com habitació familiar, instal.lacions de barbacoa, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, parc infantil, jardí. Amb una localització ideal i amb comoditats imbatibles, Agriturismo Consalvi Valentina no troba competidors en cap categoria.\nCal que informeu el Agriturismo Consalvi Valentina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (18) Parelles (9) Viatgers en solitari (2) Famílies amb infants petits (4) Famílies amb infants grans (1) Grups (2)


Inici » Instal·lacions a Sort, Servisort\nInstal·lacions a Sort, Servisort, som una empresa que neix amb l'objectiu de cobrir les necessitats dels nostres clients en el camp de les obres, reformes instal·lacions i serveis.\nPer a això ens hem preparat i equipat, perseguim la millora contínua i la nostra màxima és ajudar als nostres clients a estar preparats, consumir menys, a reduir les seves despeses en energia i costos de manteniment.\nDisposem del personal, equipament, material i mitjans necessaris per a la realització.\nInstal·lacions a Sort, Servisort realitzem:\nInstal·lacions d'electricitat, telecomunicacions, aigua i desguassos, climatització i ACS.\nInstal·lacions tèrmiques: Bombes de calor i aires condicionats, Aerotèrmies, calderes de biomassa com pèl·lets i estella calderes de gas, geotèrmia, terres radiants, radiadors i calefaccions de tot tipus.\nInstal·lacions d'electricitat a la llar i industrials.\nRealitzem tot tipus de projectes de construcció.\nTDT adaptacions i instal·lacions noves de TV, parabòlica, porters i videoporters automàtics, telefonia i xarxes d'internet.\nTelèfon: 640 844 491\nDe dilluns a divendres de 8 a 20,30h


La recollida de residus a Santpedor no es fa correctament, segons l'Ajuntament - Ona Bages\nInici OB - Notícies La recollida de residus a Santpedor no es fa correctament, segons l’Ajuntament\nLa recollida de residus a Santpedor no es fa correctament, segons l’Ajuntament\nS’ha obert un expedient de possibles penalitats a l’empresa encarregada del Porta a Porta a Santpedor perquè s’han detectat irregularitats\nEl ple municipal de Santpedor va aprovar obrir un expedient de possibles penalitats a l’empresa que gestiona la recollida de residus Porta a porta. Es tracta d’una acció preventiva, amb què s’interpel·la l’empresa perquè respongui a una sèrie d’irregularitats detectades.\nAixí, des de l’àrea d’urbanisme s’ha detectat una menor freqüència de buidatge d’algunes papereres del poble del què està estipulat al contracte de servei. També s’ha fet notori que l’empresa no obre incidències als habitatges que treuen els residus sense el cubell requerit. Cas en què l’empresa hauria de posar un adhesiu indicant l’obertura d’incidència i deixar les bosses perquè el veí en qüestió ho veiés i prengués consciència. I a més, a través del software de què disposa l’Ajuntament, s’ha detectat també que no es llegeixen els xips de tots els cubells. Ho ha explicat el regidor d’urbanisme Josep Illa:\nEls recorreguts i horaris són correctes però per la distància entre les lectures dels cubells creiem que alguns no s’estan llegint\nAmb tot, l’expedient de penalitats obert és una acció preventiva. I ara és l’empresa qui té uns dies per respondre, donar les seves explicacions al respecte, i corregir-ho si és pertinent. En aquest sentit, des de l’Ajuntament asseguren que alguns dels punts de conflicte sembla que ja s’estan començant a corregir.


Arxius de Empreses - Anthesis Lavola\nLa Corporació MONDRAGON, compromesa amb la transparència i conscient de la importància de donar a conèixer la informació no financera, vol que les seves cooperatives disposin de les eines, coneixements i capacitats per a poder elaborar i publicar de manera òptima els seus Estats d’informació no financera (EINF). L’EINF ha de tenir informació sobre qüestions mediambientals, socials i relatives al…\nLa puntuació SER (Supplier Engagement Rating) és un indicador de l’acció climàtica de les empreses amb els seus proveïdors. Cellnex i CaixaBank, assessorades per l’equip de Gestió del CO2 d’Anthesis Lavola, es troben entre les 160 organitzacions amb una millor puntuació, juntament amb quatre altres empreses espanyoles. Aquestes 160 corresponen al 3 % de totes les avaluades (4.800), que es poden…\nUn pas més per a la igualtat d’oportunitats\nEl passat dia 5 de març el Consell de Ministres va donar llum verda a un projecte de Reial Decret llei de mesures urgents per a la garantia d'igualtat de tracte i oportunitats en el treball i l'ocupació i la coresponsabilitat. Són diverses les mesures que incorpora aquesta nova norma per a la igualtat efectiva entre homes i dones, la promoció de la conciliació de la vida personal i laboral i per…


Els cupcakes ja no estan de moda però a la ciutat de Girona encara podem trobar bars i botigues que els fan molt i molt bons\nFa uns quants anys Girona va omplir-se (gairebé literalment) de petites magdalenes calòriques amb frosting de colors. Els cupcakes van estar a punt de dominar el món i no hi havia pastisseria que no intentés fer-ne. Actualment ja no estan de moda, però a la nostra ciutat han sobreviscut o s'han creat noves pastisseries que dignifiquen aquesta petita temptació dolça. Establiments on menjar-se un cupcake torna a ser un autèntic plaer.\nLa Marta Devesa, alma màter de Martina Sweet Cakes, era més de salat que de dolç. De fet, quan anava a un restaurant amb prou feines tastava les postres. El 10 d'abril del 2011, però, tot va canviar: Va néixer la seva primera filla Martina. No només es va veure envoltada de bolquers i biberons, també va descobrir que els dolços li agradaven i molt. Durant l'embaràs, només teniu antull de cupcakes i macarons fins el punt que baixava única i exclusivament a Barcelona per menjar-ne! No va trigar gaire a adonar-se que el millor era fer-los ella mateixa. I, després de passar per l'escola Cakes Haute Couture de Sitges, els cursos de la coneguda Patricia Arribálzaga i la Hofmann de Barcelona, Martina Sweet Cakes va obrir les portes. Una petita botiga de colors pastels que sembla treta de Pinterest. El local, situat al bell mig del Barri Vell de Girona, ofereix un ampli ventall de cupcakes, pastissos, bundt cakes, pies, galetes, macarons i cronuts. Dos imprescindibles per llepar-se'n els dits: el cheesecake estil Nova York i els macarons de violeta i fruits vermells. Ah! I no cal que us mengeu el cupcake pel camí: podeu seure a la meravellosa terrassa i esmorzar o berenar allà mateix.\nRes millor per agafar forces a mitja tard que un berenat dolç i, sobretot, original. L’Exquisit reuneix totes dues condicions. Aquest local del Barri Vell us farà venir salivera amb una carta tan variada que us costarà prendre una decisió. Muffins i cupcakes de totes les formes i els colors, piruletes de galeta, entrepans diversos i brownies amb xocolata blanca són algunes de les propostes que es poden tastar a l’Exquisit. Els seus pancakes són, probablement, els millors de Girona\nSou celíacs, vegans o intolerants a la lactosa? La cooperativa Artis 'n' Food ha pensat en vosaltres i ha 'parit' el Metropolitan. Un espai urbà, acollidor i amb una estètica que triomfarà a Instagram. Aquest bar, situat ben a prop de Correus, pensa en tothom: fan dinars, sopars, esmorzars, berenars i, fins i tot, 'afterwork' amb un petit ventall de cerveses artesanes i 'gluten free'. Voleu tenir un sopar íntim amb la parella? Podeu anar a la 'zona sopars que és d'allò més acollidora. Necessiteu un lloc on treballar una estona i fer un brunch? Tenen wifi gratis. Sou addictes als dolços? Quedeu-s'hi a viure. Els pastissos són, de fet, un dels pilars del Metropolitan: La carta és força extensa i cada poc temps es va renovant amb noves receptes. De moment, les delícies més demanades són el 'cupcake' de pastanaga i formatge Philadelphia i la 'Sara' sense gluten ni lactosa.\nAltres llocs de pastisseria creativa


El cuiner més famós del món és català. Ferran Adrià ha situat Catalunya al centre del mapa de la gastronomia mundial i "Made in Catalunya" l'entrevista en aquest capítol.\nEl Bulli és un restaurant de Roses codirigit pel cuiner Ferran Adrià i per Juli Soler. Aquí han inventat la desconstrucció en l'alta cuina catalana i han creat la cuina laboratori, en què joves cuiners elaboren idees gastronòmiques per preparar un menú de vint-i-sis plats.\nFerran Adrià va comença a treballar a El Bulli l'any 1983. Des de la cuina del restaurant, Adrià va revolucionar el món de l'alta gastronomia quan va trencar els referents clàssics i va crear conceptes tan innovadors com la desconstrucció.\nEl carisma de Ferran Adrià l'ha fet famós, però darrere seu hi ha un equip, encapçalat per Juli Soler, copropietari d'El Bulli i company empresarial. El repte és mantenir el nivell de creativitat i continuar sorprenent el client.\nÀrea Economia de l'empresa, Tecnologia, Economia, Tutoria


Aliments que t’ajuden a reforçar les defenses | Condislife\nAliments que t’ajuden a reforçar les defenses\nLa tardor gairebé sempre ve acompanyada de refredats, cansament, baixons d’energia… Per fer front a aquesta situació, podem recórrer a certs aliments que ens ajuden a reforçar les defenses i que ens prepararan per afrontar l’hivern més forts.\nPer cuidar el sistema respiratori\nLes vitamines A, I, B i C són essencials per a la millora de les defenses immunològiques gràcies a les seves propietats i funcions de protecció de les cèl·lules respiratòries. Els aliments rics en vitamina A ajuden a millorar la immunitat de la pell. Entre ells, destaquen els aliments vermells, com el tomàquet o la remolatxa; els vegetals verds, com l’espinac o l’enciam; i els de color taronja, com la pastanaga i la carabassa.\nEl poder protector dels antioxidants\nLa vitamina E millora les defenses de l’organisme gràcies a la seva propietat antioxidant, per això, és molt important incorporar a la nostra dieta aliments que la porten, com és l’oli d’oliva, de girasol o de soia, fruits secs, cereals i espàrrecs.\nQue no faltin els cítrics\nLa incorporació de la vitamina C a la nostra alimentació és fonamental per a la formació de l’interferó, la proteïna necessària per al correcte funcionament del sistema immunològic. La podem trobar en cítrics, com la taronja, l’aranja, el kiwi, o la poma.\nAugmentar els làctics fermentats\nEls bacteris que contenen làctics com el iogurt i les llets fermentades són altament beneficiosos per al sistema immunològic ja que ajuden a millorar les defenses i a reduir la possibilitat de contraure malalties contagioses, com la grip o el refredat comú.\nÉs fonamental ingerir ferro per enfortir el sistema immunològic i evitar l’aparició d’anèmia. El trobem, sobretot, en llegums com llenties, en proteïnes com ous, peix, fetge i carns, i en els vegetals.\nFinalment, us recomanem reduir sobretot els greixos saturats en la vostra alimentació, ja que minven la capacitat defensiva de l’organisme. I descansar adequadament, així com beure com a mínim un litre d’aigua al dia.\nAmb aquests consells estareu més que llestos per combatre les baixes temperatures que estan ja molt a la vora.


Avís Legal - Nou Aire Immobiliària\nPolítiques de Privacitat de Nou Aire Immobiliària\nAquesta política de privadesa és aplicable únicament i exclusivament a les dades recollides en el lloc web www.nouaire.com. De conformitat amb la llei 15/2003 del 18 de desembre, qualificada de protecció de dades personals, s’informa que totes les dades que puguin ser facilitats per part dels usuaris es tractaran amb absoluta confidencialitat.\nLes dades que ens facilitin seran incorporades al nostre fitxer d’usuaris web, propietat de Nou Aire Immobiliària, amb la finalitat de poder atendre i processar adequadament les sol·licituds de consulta remeses, la gestió, administració, la prestació, l’ampliació i la millora dels serveis en els quals decideixi subscriure’s, donar-se d’alta, o utilitzar l’adequació d’aquests serveis, l’enviament, per mitjans tradicionals i electrònics, d’informació operativa i comercial sobre immobles i serveis oferts per Nou Aire Immobiliària, actualment i en el futur. Així mateix l’usuari consent expressament que les seves dades personals puguin ser transferides a Nou Aire Immobiliària, exclusivament per a les finalitats assenyalades en el paràgraf anterior.\nNou Aire Immobiliària remetrà als usuaris registrats en el lloc web, mitjançant comunicacions electròniques (correu electrònic i trucades) notícies i promocions relacionades amb les activitats empresarials en les que ens dediquem, a tots els usuaris que prèviament ho hagin autoritzat, adaptant-se al que s’estableix a la Llei qualificada 15/20003, de 18 de desembre, de protecció de dades personals.\nEn prémer el botó d’enviar, l’usuari està donant el seu consentiment exprés i inequívoc al tractament de les seves dades, així com la seva cessió a les empreses del mateix grup.\nDret d’accés, rectificació, supressió i oposició l’usuari podrà exercir el seu dret d’accés, rectificació, supressió i oposició. Aquests drets poden fer-se efectius mitjançant la pròpia configuració de la pàgina web. En cas de tenir problemes per a la realització en línia així com per a qualsevol tipus de dubte, podrà dirigir-se directament o per escrit a: Nou Aire Immobiliària, Av. Consell d’Europa, 14-16, Ed. Quars, 4a planta. AD500 – Andorra la Vella.\nCondicions d’accés al lloc web i ús dels productes i serveis\nL’accés al lloc web de Nou Aire Immobiliària es gratuït sense perjudici que l’adquisició de determinats productes i serveis o, si escau, continguts que aquesta companyia ofereix estigui subjecte als preus estipulats en les condicions particulars de cadascun.\nL’usuari es compromet i garanteix fer ús del lloc web conforme a les disposicions establertes en aquestes condicions, el que es disposa en la normativa aplicable, així com el que fa referència a la moral i als bons costums. En aquest sentit, l’usuari es compromet a:\nNo utilitzar cap dels serveis, *productes i/o continguts que Nou Aire Immobiliària posa a la seva disposició, per mitjans o amb fins il•lícites, o expressament prohibits en les disposicions o els efectes de les quals puguin vulnerar o lesionar drets, interessos o béns de Nou Aire Immobiliària o de tercers.\nAbstenir-se de realitzar qualsevol activitat que pogués danyar, sobrecarregar, deteriorar o impedir l’activitat normal del lloc web de Nou Aire Immobiliària, així com d’obtenir els continguts facilitats en el lloc web per mitjans il·lícits, fraudulents, robatori o plagi dels mateixos, de conformitat amb el que estableix la normativa d’aplicació.\nNo fer ús il·lícit dels productes, serveis i/o continguts o que pugui suposar un perjudici per a Nou Aire Immobiliària. Per tant, l’usuari s’abstindrà a títol no limitatiu, de modificar, copiar, distribuir, publicar, cedir i/o vendre qualsevol informació o aparença concernent als productes, serveis i/o continguts , facilitats per Nou Aire Immobiliària a través del seu lloc web. En cas que l’usuari causés danys a tercers, per fer ús de qualsevol producte, servei o contingut i/o eina facilitat a través del lloc web, o per fer-ne ús indegut, l’usuari exonera expressament Nou Aire Immobiliària qualsevol responsabilitat que li pogués ser imputada. A aquest efecte, l’usuari assumirà la responsabilitat única i exclusiva que pogués derivar-se com a conseqüència de l’anterior. Nou Aire Immobiliària, a fi de garantir els drets en compliment d’aquestes condicions i el respecte a la legislació vigent podrà:\nProcedir a la supervisió del servei per mitjà dels seus administradors amb respecte en tot cas del secret de les comunicacions i la intimitat de l’usuari.\nModificar les condicions de prestació dels productes, serveis i/o continguts que integren el contingut del lloc web, sense necessitat de comunicar-ho prèviament, quan per raons de la seva activitat així ho consideri convenient. Així mateix, es reserva el dret de no concedir l’accés als serveis, productes, continguts i/o eines, sense previ avís, a qualsevol usuari que contravingui el que es disposa en aquestes condicions.\nSuprimir o retirar dels diferents serveis, productes i/o continguts oferts a través de pàgina web tota la informació que pogués ser il·legal o simplement ofensiva.\nComunicar als òrgans competents que actuïn en l’exercici de les seves competències, les conductes, activitats o dades presumptament il·lícites de les quals Nou Aire Immobiliària tingui coneixement.


Els alumnes de 1r de Batxillerat de l'escola gaudeixen aquesta setmana d'un intercanvi amb una escola polonesa de la ciutat de Kielce. Kielce és una ciutat al sud-est de Polònia, al mig de la muntanya de la Santa Creu i té 200.000 habitants.\nHi ha programades diferents activitats, com per exemple: visita al camp de concentració d'Auschwitz, visita turística a la ciutat de Cracòvia i al museu de geologia Geomax. Els alumnes també estan participant de la vida escolar del centre Liceum Ogólnokształcące: alumnes i professors han preparat activitats per les classes de polonès, geografia, història, anglès i matemàtiques.\nCom les temperatures en aquesta zona són tan baixes, estem gaudint de la neu.


Jordi Pujol, a la cadena humana per la independència - VilaWeb\nDimarts 06.08.2013 14:20\nL'ex-president de la Generalitat s'ha inscrit en el tram del Perelló\nL'ex-president de la Generalitat Jordi Pujol participarà com un ciutadà més a la Via Catalana que Òmnium Cultural i l'Assemblea Nacional Catalana preparen per al proper Onze de Setembre. Pujol s'ha inscrit per poder formar part de la cadena humana i, conscient que on més gent faltava era en zones allunyades de Barcelona, s'ubicarà al tram de l'N-340 del Perelló, a la comarca del Baix Ebre.\nLa participació de Pujol ja apareix, fins i tot, a l'agenda oficial que té amb tots els seus actes a la web del centre d'estudis que porta el seu nom. Pujol ha volgut sumar-se així a la llista de noms coneguts de la política catalana que participaran a la Via Catalana.\nLa cadena humana ja té 300.000 inscrits\nGuia pràctica de la cadena humana convocada per a l'Onze de Setembre (03.07.2013)\nQuins trams de la Via Catalana queden per omplir? (20.07.2013)\nErnest Maragall anirà a la Via Catalana (04.08.2013)\nLa cadena humana ja té 300.000 inscrits (06.08.2013)


Un altre invent: No obris els ulls. John Verdon\nkweilan 22 de setembre de 2011 a les 22:12\nEl vaig llegir a la platja i coincideixo ambn tu que és ben entretingut.\ncarina 23 de setembre de 2011 a les 0:25\nHola, llegeixo la teva crítica i em vénen ganes de llegir-lo, però no em vaig poder acabar el dels números... Em devia agafar malament.. no sé.\nMartí 24 de setembre de 2011 a les 13:22\nCarina, vigila perquè si vas tenir problemes amb l'anterior, es molt fàcil tenir-los també amb aquest, son llibres diferents però semblants, igual que va passsar amb els d'en Dan Brown, si t'agradava un, els altres tambe, i si no t'agradava un, difícilment t'agradaran els altres. I estic d'acord amb la Kweilan que es entretingut, que a vegades es el que necessitem, mes que un bon llibre.


Triar-trair | Llibres i amics\nUn poc mé i no pens a penjar l’entrada, que ja tenia escrita anit. Potser encara queda na Pau…\nTriar el millor llibre de l’any sempre és difícil; no sé si perquè el concepte de millor em costa especialment o simplement perquè em costa triar.\nAixí i tot, faré una tria variedeta per compartir amb vosaltres ja que enguany, que he passat molt de gust de llegir -he tengut sort-, no tenc cap llibre que pugui considerar EL llibre i recomenar-vos-el com a títol-segur!!!\n– El parèntesi més llarg– Tina Vallès. Triat perquè en general el relat curt m’apassiona i aquests són especialment … normals. RELAT CURT\n– La joven de la perla– Triat perquè una hipòtesi (fictícia) sobre la identitat d’una dona dóna peu a tot un llibre molt ben construit. Gran protagonista.- NOVEL.LA PSEUDO-HISTÒRICA\n– La saga de los longevos– Triat perquè mescla molts aspectes apassionants: arqueologia, genètica, el concepte del temps i una història d’amor. – CIÈNCIA FICCIÓ- (en sentit ample).\n– Inés y la alegria– Almudena Grandes- Triat perquè és una molt bona història.- HISTÒRIA RECENT.\n– Conte de Nadal– Paul Auster. Triat perquè és deliciós i dóna peu a una pel.lícula, Smoke, tan curiosa com el propi conte. CONTE–GUIÓ\n– L’assassinat del professor de matemàtiques– Triat perquè té gràcia la trama. LLIBRE INFANTIL\n– La biblioteca dels morts– Una altra mescla de passat i present, intriga, morts..Triat malgrat el títol, gens ben triat- NOVEL.LA NEGRA\nN’he llegit de més “bons” segons alguns cànons, com Jo confesso, La casa de Riverton, Història de l’amor, 1984, … però tot i que m’han agradat MOLT, no m’han arribat tant…. o… potser és que no els he llegit en tan bon moment, o fa més temps i ja no els tenc tan presents o no els he pogut gaudir sense “interrupcions”… qui sap…\nCom deia, “triar” un llibre, és de qualque manera “trair”-ne un altre…. què difícil!!!\nEl fin de los escribas. Glenn Cooper\nComments on: "Triar-trair" (1)\n30 Juliol 2013 a les 11:20 AM\nComentari d’en Jaume: Ja t’havia comentat que el dels “longevos” pareix interessant. Qualque dia te’l demanaré. El títol de La biblioteca dels morts, bé, m’hauràs de dir quin li posaries tu.


Catalonia Sacra convida a visitar les esglésies de Catalunya\nL'entitat ha posat en marxa una campanya per promoure el turisme al patrimoni cultural d'arrel religiosa de "km 0"\nLes circumstàncies extraordinàries provocades per la pandèmia del Covid-19 han fet que aquest estiu molts catalans passin les vacances a Catalunya, i és per això que diverses entitats turístiques del país han reforçat les seves campanyes per oferir la destinació ideal. Un exemple el trobem a Catalonia Sacra, que aquest dimecres 7 de juliol ha posat en marxa la iniciativa "Tot és aquí", una campanya que convida a visitar esglésies amb valor patrimonial d'arreu de Catalunya.\nLa campanya, que comprèn una trentena d'espais oberts a la visita que es poden consultar a la pàgina web de Catalonia Sacra, posa en valor aspectes del patrimoni cultural de l'Església, com són els paisatges, la memòria, el silenci o l'ànima. Per descobrir totes aquestes cares, "Tot és aquí"visibilitza els grans monuments com són les catedrals, els monestirs, o les ermites que hi ha repartides arreu de la geografia catalana, i que comprenen estils molt diversos.\nCom ha explicat l'entitat, l'objectiu és "incentivar un consum cultural de proximitat de km 0, i que va molt més enllà de l'entreteniment", ja que també ofereix enfocaments diversos com l'espiritual o de reflexió.